Rješenje Suda (osmo vijeće) od 13. prosinca 2021. – SESCAM
(predmet C-151/21)
„Zahtjev za prethodnu odluku – Članak 99. Poslovnika Suda – Direktiva 1999/70/EZ – Okvirni sporazum o radu na određeno vrijeme koji su sklopili ETUC, UNICE i CEEP – Članak 4. – Načelo nediskriminacije – Područje javnog zdravlja – Izračun dodataka na radni staž – Nacionalni propis kojim se prilikom izračuna dodataka na radni staž javnih službenika zaposlenih na neodređeno vrijeme odbija uzeti u obzir razdoblja tijekom kojih su privremeno obavljali aktivnosti u višoj stručnoj klasifikacijskoj kategoriji”
1.      Socijalna politika – Okvirni sporazum o radu na određeno vrijeme koji su sklopili ETUC, UNICE i CEEP – Direktiva 1999/70 – Uvjeti zapošljavanja – Pojam – Trogodišnji dodaci za radni staž– Uključenost
(Direktiva Vijeća 1999/70, Prilog, čl. 4. t. 1.)
(t. 28.)
2.      Socijalna politika – Okvirni sporazum o radu na određeno vrijeme koji su sklopili ETUC, UNICE i CEEP – Direktiva 1999/70 – Područje primjene – Član stalnog osoblja u javnoj zdravstvenoj službi – Isključenost – Privremeno obavljanje dužnosti u višoj stručnoj klasifikacijskoj kategoriji koje izvršava taj član – Nacionalni propis kojim mu se uskraćuje pravo na trogodišnje dodatke za radni staž koje odgovara toj kategoriji – Pravo koje se usto priznaje radnicima zaposlenima na određeno vrijeme – Dopuštenost
(Direktiva Vijeća 1999/70, Prilog, čl. 4.)
(t. 29.-32.)
Izreka
Članak 4. Okvirnog sporazuma o radu na određeno vrijeme, koji je sklopljen 18. ožujka 1999. i nalazi se u prilogu Direktivi Vijeća 1999/70/EZ od 28. lipnja 1999. o Okvirnom sporazumu o radu na određeno vrijeme koji su sklopili ETUC, UNICE i CEEP, treba tumačiti na način da mu se ne protivi nacionalni propis kojim se propisuje da radnik zaposlen na neodređeno vrijeme koji privremeno obavlja dužnosti u višoj stručnoj klasifikacijskoj kategoriji od klasifikacijske kategorije kojoj pripada ima pravo na trogodišnje dodatke na radni staž koji odgovaraju potonjoj klasifikacijskoj kategoriji, iako radnik zaposlen na određeno vrijeme koji se nalazi u istoj situaciji ima pravo na trogodišnje dodatke na radni staž koji odgovaraju stručnoj klasifikacijskoj kategoriji u kojoj je stvarno obavljao svoje dužnosti.